open-index/open-wikipedia-markdown huggingface dataset:
নীলাচল

**নীলাচল** বাংলাদেশের বান্দরবান জেলায়  অন্যতম দর্শনীয় স্থান। এখানে **নীলাচল পর্যটন কমপ্লেক্স** বান্দরবান জেলা প্রশাসনের তত্তাবধানে বান্দরবান শহর থেকে প্রায় ছয় কিলোমিটার দূরে টাইগারপাড়ার পাহাড়চূড়ায় গড়ে তোলা হয়েছে আকর্ষণীয় এই পর্যটন কেন্দ্র।

নীলাচলকে বাংলার দার্জিলিং বললে বোঝা যায় এর সৌন্দর্য। ২০০৬ সালের পহেলা জানুয়ারি এই প্রকল্প উদ্বোধন করা হয়। এ প্রকল্পে রয়েছে শুভ্রনীলা,‘ঝুলন্ত নীলা’, ‘নীহারিকা’ এবং ‘ভ্যালেন্টাইন পয়েন্ট’ নামে পর্যটকদের জন্য আকর্ষনীয় বিশ্রামাগার। কমপ্লেক্সের মাঝে বাচ্চাদের খেলাধুলার ব্যবস্থা এবং বসার ব্যবস্থা রয়েছে। পাহাড়ের ঢালে ঢালে সাজানো হয়েছে এ জায়গাগুলো।  ভিন্ন ভিন্ন জায়গা থেকে সামনের পাহাড়ের দৃশ্যও ভিন্ন ভিন্ন রকম। একটি থেকে আরেকটি একেবারেই আলাদা, স্বতন্ত্র। সমুদ্রপৃষ্ঠ থেকে প্রায় ১৬শ’ ফুট উঁচু এই জায়গায় বর্ষা, শরৎ কি হেমন্ত— তিন ঋতুতে ছোঁয়া যায় মেঘ।

নীলাচল থেকে সমগ্র বান্দরবান শহর একনজরে দেখা যায়। মেঘমুক্ত আকাশে কক্সবাজারর সমুদ্রসৈকতের অপুর্ব দৃশ্য নীলাচল থেকে পর্যটকেরা উপভোগ করতে পারেন। নীলাচলে বাড়তি আকর্ষণ হল এখানকার নীল রং এর রিসোর্ট। নাম নীলাচল স্কেপ রিসোর্ট। সাধারণ পর্যটকদের জন্য এ জায়গায় সূর্যাস্ত পর্যন্ত অনুমতি আছে।

কক্সবাজারের মত বান্দরবানেও এক্সক্লুসিভ ট্যুরিস্ট জোন (ইটিজেড) স্থাপনে পর্যটন মন্ত্রণালয় ও জাতীয় পর্যটন সংস্থাগুলোর কার্যকর উদ্যোগ নিয়েছে। ২০১৬ সালের মধ্যেই এ প্রকল্প বাস্তবায়ন হবে বলে সবাই আশাবাদী।

## গ্যালারি

Image:নীলাচল,বান্দরবান-১ 12.jpg|নীলাচল
image:নীলাচল,বান্দরবন-১ 18.JPG|নীলাচল পর্যটকদের জন্য আছে বেশ কয়েকটি পর্যবেক্ষণ কেন্দ্র
image:নীলাচল,বান্দরবন-১ 16.JPG|চূড়ায় আছে বাচ্চাদের দোলনার ব্যবস্থা
Image:নীলাচল,বান্দরবন-১ 17.JPG|সবচেয়ে উচুঁ পর্যবেক্ষণ কেন্দ্র
Image:নীলাচল,বান্দরবন-১ 19.JPG|নীলাচল স্কেপ রিসোর্ট
Image:নীলাচল,বান্দরবন-১ 14.JPG|নীলাচলের মূল পাহাড়ের শিখরের চারপাশেই মনোরম স্থাপনা শৈলী
Image:নীলাচল,বান্দরবন-১ 05.JPG|নীলাচল
Image:নীলাচল,বান্দরবন-১ 01.JPG|নীলাচল প্রবেশদ্বার


## আরও দেখুন
* নীলগিরি পর্যটন কেন্দ্র

## তথ্যসূত্র

## বহিঃসংযোগ
* জেলা দর্শনীয় স্থান 

বিষয়শ্রেণী:বান্দরবান জেলার দর্শনীয় স্থান
ক্রেগ ইয়ং

**ক্রেগ আলেকজান্ডার ইয়ং** (জন্ম: ৪ এপ্রিল, ১৯৯০) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের পক্ষে একদিনের আন্তর্জাতিক ক্রিকেটে অংশ নিচ্ছেন। দলে তিনি বামহাতে ব্যাটিং করে থাকেন। পাশাপাশি ডানহাতে মিডিয়াম পেস বোলিংয়েও পারদর্শী তিনি।

## খেলোয়াড়ী জীবন
২৬ মে, ২০১৩ তারিখে স্কটল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। ৮ সেপ্টেম্বর, ২০১৪ তারিখে একই দলের বিপক্ষে একদিনের আন্তর্জাতিকে অভিষেক ঘটে তার।

## তথ্যসূত্র

## আরও দেখুন
* কেভিন ও’ব্রায়ান
* আয়ারল্যান্ড ক্রিকেট দল
* ২০১৬ আইসিসি বিশ্ব টুয়েন্টি২০

## বহিঃসংযোগ
*
*

বিষয়শ্রেণী:আইরিশ ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
করাচি বন্দর

**করাচি বন্দর** ( *বন্দর গাহ কারাচী*) দক্ষিণ এশিয়ার একটি অন্যতম বৃহৎ এবং ব্যস্ততম সমুদ্র বন্দর। এটি পাকিস্তানের করাচিতে অবস্থিত এবং পাকিস্তানের ৬০% জাহাজবাহিত পণ্য (বাৎসরিক প্রায় ২৫ মিলিয়ন টন) এই বন্দর দিয়ে পরিবহন করা হয়। বন্দরটি করাচির কিয়ামারি শহর এবং সাদদার শহরের মধ্যবর্তী স্থানে অবস্থিত, যেটি প্রধান বাণিজ্যিক জেলা এবং বিভিন্ন শিল্পাঞ্চলের নিকটে অবস্থিত। ভৌগোলিক অবস্থানের দিক হতে বন্দরটি হরমুজ প্রণালীর মতো প্রধান জলপথের নিকটে অবস্থিত। ১৮৫৭ সালে প্রতিষ্ঠিত করাচি বন্দর ট্রাস্ট বন্দরটি পরিচালনা করে।

## ইতিহাস
থাম্ব|বাম|১৯০৬ সালে করাচি বন্দর - রাজা পঞ্চম জর্জের বিদায় উপলক্ষে নির্মিত তোরণ

থাম্ব|করাচি বন্দর প্রশাসনিক ভবন

## তথ্যসূত্র

## বহিঃসংযোগ

* 
* Report on the state and requirements of the Kurrachee harbour works

বিষয়শ্রেণী:পাকিস্তানের বন্দর
সালথা উপজেলা

**সালথা উপজেলা ** বাংলাদেশের ফরিদপুর জেলার অন্তর্গত একটি উপজেলা। এই উপজেলার আয়তন ১৮২.৯৬ বর্গ কি.মি.। এ উপজেলা ২৩.৪১৫৩  ডিগ্রী উত্তর অক্ষাংশ, ৮৯.৮৯১৭ ডিগ্রী পূর্ব দ্রাঘিমাংশে অবস্থিত৷

## অবস্থান ও আয়তন
এই উপজেলার উত্তরে ফরিদপুর সদর উপজেলা, দক্ষিণে বোয়ালমারী উপজেলা ও গোপালগঞ্জ জেলার মুকসুদপুর উপজেলা, পশ্চিমে বোয়ালমারী উপজেলা, পূর্বে নগরকান্দা উপজেলা।

## প্রশাসনিক এলাকা
thumb|সালথা উপজেলার মৌজা জিওকোড ম্যাপ

পূর্বতন নগরকান্দা উপজেলার ৮টি ইউনিয়ন নিয়ে ২০০৬ সালে **সালথা উপজেলা** গঠিত হয়।

**ইউনিয়নগুলো হচ্ছে **:

# ভাওয়াল ইউনিয়ন
#আটঘর ইউনিয়ন
# মাঝারদিয়া ইউনিয়ন
# বল্লভদী ইউনিয়ন
# গট্টি ইউনিয়ন
#যদুনন্দী ইউনিয়ন
# রামকান্তপুর ইউনিয়ন
# সোনাপুর ইউনিয়ন

## ইতিহাস
শুরু থেকেই (নগরকান্দা) এলাকাটি ছিল একটি জলাভূমি অঞ্চল। ধীরে ধীরে তা মানুষের বসবাসযোগ্য হয়ে উঠে। ১৯০৬ সালে সর্বপ্রথম প্রশাসনিক থানার ছোঁয়া লাগে এই অঞ্চলে। স্থানীয় জনসাধারনের অসচেতনতা ও ক্রমাগত নদী ভাংগনের প্রেক্ষিতে উক্ত থানা সদর দপ্তর স্থানান্তর অনিবার্য্য হয়ে পড়ে। তৎকালীন চৌদ্দরশি জমিদারগণ তাদের প্রশাসনিক সুবিধার্থে তাদেরই খাজনা আদায়ের কাঁচারীর পার্শ্বে বর্তমান নগরকান্দা থানা সদর কার্যালয়ের জন্য জমি দান করেন। ১৯৮৪ সালে নগরকান্দা উপজেলায় রুপান্তরিত হয়। ২৪ সেপ্টেম্বর, ২০০৬ সালে উপ-২/সি-১২/২০০৫/৩৪ নং প্রজ্ঞাপন মূলে নগরকান্দা উপজেলার মোট ৮টি ইউনিয়ন পরিষদের সমন্বয়ে সালথা উপজেলা গঠিত হয়। ১৯ নভেম্বর, ২০০৮ সাল থেকে নবসৃষ্ট এ উপজেলার প্রশাসনিক কার্যক্রম শুরু হয়।

## জনসংখ্যার উপাত্ত
এই উপজেলার মোট জনসংখ্যা ১,৬৭,৪৪৬ জন (আদমশুমারী-২০১১)। এদের মধ্যে পুরুষ ৮৩,০৯৮ জন, মহিলা ৮৪,৩৪৮ জন। প্রতি বর্গ কি.মি.-এ ১,০৩৮ জন (প্রায়) বাস করে।

## মুক্তিযুদ্ধে সালথা
১৯৭১ সালের মুক্তিযুদ্ধ চলাকালে বাংলাদেশর অন্যান্য স্থানের মত সালথা উপজেলার চান্দের হাট নামক গ্রামে পাক-হানাদার বাহিনীর বিরুদ্ধে মুক্তিযোদ্ধারা তুমূল প্রতিরোধ গড়ে তোলে। সেই রেশ ধরে পরে বেশ কিছুদিন এখানে পাক-বাহিনীর সাথে স্থানীয় মুক্তিযোদ্ধাদের বিচ্ছিন্ন কয়েকটি যুদ্ধ সংঘটিত হয়।

## শিক্ষা
এই উপজেলায় দুটি কলেজ, ০১টি সরকারি টেকনিক্যাল স্কুল ও কলেজ, ১৪টি উচ্চ বিদ্যালয়, ৬টি দাখিল মাদ্রাসা, ১টি আলিম মাদ্রাসা, ১টি ফাজিল মাদ্রাসা, ৩১টি বে-সরকারি প্রাথমিক বিদ্যালয় (প্রস্তাবিত সরকারি), ৪০টি সরকারি প্রাথমিক বিদ্যালয় রয়েছে। 

## অর্থনীতি
পাট এবং পিঁয়াজ এই এলাকার প্রধান ফসল। এছাড়াও খেজুরের রস এবং গুড়ের জন্য সালথা উপজেলা প্রসিদ্ধ। রবিশস্য এবং অন্যান্য সব ফসলই কম বেশি এখানে উৎপাদিত হয়।

## নদ-নদী
কুমার নদ ও মালঞ্চ নদী এ উপজেলার উপর দিয়ে বয়ে গেছে। এছাড়া সালথা উপজেলার মাঝারদিয়া ইউনিয়নে রয়েছে বিখ্যাত কাগদী বাঁওড়।

## উল্লেখযোগ্য স্থান

* হযরত শাহমকদুম মাজার।
* সিংহবাটী, বাউশখালী।
* কাগদী বাঁওড়।

## চিত্রশালা


চিত্র:Saltha Upazila Masjid (cropped).jpg|উপজেলা মসজিদ
চিত্র:থানা রোড, সালথা.jpg|থানা রোড
চিত্র:Saltha fire service station (cropped).jpg|ফায়ার সার্ভিস স্টেশন


## তথ্যসূত্র

## বহিঃসংযোগ
* 

বিষয়শ্রেণী:ফরিদপুর জেলার উপজেলা
বিষয়শ্রেণী:সালথা উপজেলা
নায়ল ও’ব্রায়ান

**নায়ল জন ও’ব্রায়ান** (জন্ম: ৮ নভেম্বর, ১৯৮১) ডাবলিনে জন্মগ্রহণকারী আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের অন্যতম সদস্য তিনি। **নায়ল ও’ব্রায়ান** মূলতঃ উইকেট-কিপার। এছাড়াও বামহাতে ব্যাটিংয়ে দক্ষ তিনি। কাউন্টি ক্রিকেটে লিচেস্টারশায়ার দলের প্রতিনিধিত্ব করছেন।

## খেলোয়াড়ী জীবন
ঘরোয়া ক্রিকেটে ২০০৪ সালে কেন্ট দলে অংশগ্রহণের মাধ্যেম পেশাদারী ক্রিকেট জীবনের সূচনা করেন। এরপর ২০০৭ সালের প্রথমার্ধ্বে নর্দাম্পটনশায়ার দলে যোগদান করেন। ছয় মৌসুম পর ২০১৩ সালে লিচেস্টারশায়ারে চলে যান। ২০০৮ সালে ইন্ডিয়ান ক্রিকেট লিগে অংশগ্রহণ করেন।

২০১২ সালে নব-প্রবর্তিত বাংলাদেশ প্রিমিয়ার লিগে বিদেশী খেলোয়াড়রূপে অংশ নেন। খুলনা রয়েল বেঙ্গলসের সাথে $৮০,০০০ মার্কিন ডলারের বিনিময়ে ঘরোয়া টুয়েন্টি২০ প্রতিযোগিতায় খেলার লক্ষ্যে চুক্তিবদ্ধ হন। পাঁচ খেলায় তিনি ৫৪ রান সংগ্রহ করেছিলেন।

## আন্তর্জাতিক ক্রিকেট
২০০৬ সালে একদিনের আন্তর্জাতিকে আয়ারল্যান্ডের পক্ষে অভিষেক ঘটে তার। দুই বছর পর প্রথম টুয়েন্টি২০ আন্তর্জাতিকে প্রথমবারের মতো অংশগ্রহণ করেন।

ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ও’ব্রায়ানসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৪ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭কে তাড়া করতে গিয়ে পল স্টার্লিং, এড জয়েসের সহায়তায় নায়ল ও’ব্রায়ান ৬০ বলে অপরাজিত ৭৯ রান তোলে চার ওভারেরও বেশি বল বাকী থাকতে দলকে ৪ উইকেটের জয় এনে দেন। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।

## ব্যক্তিগত জীবন
বলসব্রিজ এলাকায় অবস্থিত ম্যারিয়ান কলেজে অধ্যয়ন করেন। তার ভাই কেভিন ও’ব্রায়ান আয়ারল্যান্ড দলে খেলছেন। তাদের বাবা ব্রেন্ডন ও’ব্রায়ান ১৯৬৬ থেকে ১৯৮১ সাল পর্যন্ত আয়ারল্যান্ড দলের প্রতিনিধিত্ব করেন ও সর্বমোট ৫২ খেলায় অংশ নিয়েছিলেন। বোন সিয়ারা ও’ব্রায়ান আয়ারল্যান্ড মহিলা হকি দলের সদস্য।

## তথ্যসূত্র

## বহিঃসংযোগ

*নায়ল ও’ব্রায়ান হোমপেজ
*ইসিবিতে জীবনী
* 
* 
*নর্থেন্টস ক্রিকেটে জীবনী

বিষয়শ্রেণী:আইরিশ ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:আইরিশ উইকেট-রক্ষক
বিষয়শ্রেণী:কেন্টের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:দিল্লির (ইন্ডিয়ান ক্রিকেট লিগ) ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:দিল্লি জায়ান্টসের ক্রিকেটার
বিষয়শ্রেণী:উইকেট-রক্ষক
ডাইআইসোপ্রোপাইল জিঙ্ক

**ডাইআইসোপ্রোপাইল জিঙ্ক** একটি অর্গানোজিঙ্ক যৌগ, যার রাসায়নিক সংকেত ZnC6H14। 

## তথ্যসূত্র

বিষয়শ্রেণী:অর্গানোজিঙ্ক যৌগসমূহ
বিষয়শ্রেণী:জিঙ্ক যৌগসমূহ
কাদম্বরী দেবী

**কাদম্বরী দেবী** (জুলাই ৫, ১৮৫৯ – এপ্রিল ২১, ১৮৮৪ ) ছিলেন বাঙালি নাট্যকার, সঙ্গীতস্রষ্টা, সম্পাদক এবং চিত্রশিল্পী জ্যোতিরিন্দ্রনাথ ঠাকুরের স্ত্রী, মহর্ষি দেবেন্দ্রনাথ ঠাকুরের পুত্রবধূ এবং বিশ্বকবি রবীন্দ্রনাথ ঠাকুরের বৌঠান।

## জীবনী
১৮৫৯ সালের ৫ জুলাই কলকাতায় কাদম্বরীর জন্ম। পৈতৃক নাম মাতঙ্গিনী। তিনি ছিলেন ঠাকুরবাড়ির বাজার সরকার শ্যাম গাঙ্গুলির তৃতীয় কন্যা। মাত্র নয় বছর বয়সে ১৯ বছর বয়সী জ্যোতিরিন্দ্রনাথ ঠাকুরের সাথে কাদম্বরীর বিয়ে হয়। বিয়ের পর জ্যোতিরিন্দ্রনাথ ঠাকুর তার শিক্ষার বন্দোবস্ত করেছিলেন। তার পিতামহ জগন্মোহন গঙ্গোপাধ্যায় ছিলেন একজন গুণী সংগীত শিল্পী। তার থেকেই কাদম্বরী এবং রবীন্দ্রনাথ বাল্যকালে গান শিখেছিলেন।

সমবয়সী হওয়ার সুবাদে কাদম্বরীর সাথে রবীন্দ্রনাথের বন্ধুত্বপূর্ণ সম্পর্ক গড়ে উঠে এবং তিনি রবীন্দ্রনাথের বিভিন্ন গল্প, কবিতা, নাটক আর গান রচনায় উৎসাহ যুগিয়েছেন তার সৃষ্টিশীল মতামত প্রদানের মাধ্যমে। রবীন্দ্রনাথ এবং কাদম্বরী ছিলেন খুবই ভালো বন্ধু এবং সহপাঠী যার কারণে এই দুজনের সম্পর্ক নিয়ে সেই সময়ে সৃষ্টি হওয়া বিভিন্ন বিতর্ক এখনো বিদ্যমান রয়েছে।

## মৃত্যু
রবীন্দ্রনাথ ঠাকুরের বিবাহের (১৮৮৩ সালের ৯ ডিসেম্বর) চার মাস পরে ১৯ এপ্রিল, ১৮৮৪ সালে কাদম্বরী দেবী আফিম খেয়ে আত্মহত্যার চেষ্টা করেন(কারণ অজ্ঞাত), এবং তার দুই দিন পর এপ্রিল ২১ তারিখে মাত্র ২৪ বছর বয়সে তিনি মারা যান। জোড়াসাঁকোর ঠাকুর পরিবার এই আত্মহত্যার বিষয়ে নীরব ছিল।

মুলত পারিবারিক সমস্যার কারণে তার মৃত্যু হয়েছে বলে বিতর্ক রয়েছে। হিন্দু প্রথা অনুযায়ী তাকে মর্গে পাঠানো হয় নি। তাঁর মৃত্যু সংবাদও তখন কোনো পত্রিকায় ছাপা হয়নি।

কাদম্বরী দেবীর মৃত্যুর পর রবীন্দ্রনাথ ঠাকুর মানসিকভাবে ভেঙ্গে পড়েন এবং তার স্মৃতি নিয়ে মৃত্যুর দীর্ঘদিন পরেও একাধিক কবিতা, গান ও গল্প রচনা করেছেন।

## তথ্যসূত্র

## বহিঃসংযোগ
* কাদম্বরী দেবী 

বিষয়শ্রেণী:১৮৫৯-এ জন্ম
বিষয়শ্রেণী:১৮৮৪-এ মৃত্যু
বিষয়শ্রেণী:কলকাতার ব্যক্তি
বিষয়শ্রেণী:ঠাকুর পরিবার
বিষয়শ্রেণী:পশ্চিমবঙ্গের নারী
বিষয়শ্রেণী:বাঙালি নারী শিল্পী
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:১৮৫৮-এ জন্ম
ফয়সাল মসজিদ

**ফয়সাল মসজিদ** () পাকিস্তানের বৃহত্তম মসজিদ, যা পাকিস্তানের রাজধানী ইসলামাবাদে অবস্থিত। মসজিদটি ১৯৮৬ সালে প্রতিষ্ঠিত হয়। তুর্কি স্থপতি ভেদাত ডালোকে এর ডিজাইন করেন। মসজিদটি দেখতে অনেকটা মরুভূমির বেদুঈনদের তাঁবুর মতো। সারা পৃথিবীতে এটি ইসলামাবাদের প্রতীক হিসেবে ব্যবহৃত হয়।

সৌদি বাদশাহ ফাইসাল বিন আব্দুল আজিজ এই মসজিদ নির্মাণে সমর্থন এবং অর্থ সাহায্য প্রদান করেন। তাই এই মসজিদটি শাহ্‌ ফয়সালের নামে নামকরণ করা হয়। 

এই মসজিদটি দক্ষিণ এশিয়ার বৃহত্তম মসজিদ। ১৯৮৬ থেকে ১৯৯৩ সাল পর্যন্ত মসজিদটি পৃথিবীর বৃহত্তম মসজিদ ছিলো। পরবর্তীতে মরক্কোর কাসাব্লাঙ্কায় *হাসান ২* মসজিদ নির্মাণ হলে ফাইসাল মসজিদ তার অবস্থান হারায়।

## গ্যালারী

## তথ্যসূত্র

## বহিঃসংযোগ

*শাহ ফয়সাল মসজিদ: গুগল ত্রিমাত্রিক ওয়্যারহাউস 

বিষয়শ্রেণী:পাকিস্তানের জাতীয় প্রতীক
বিষয়শ্রেণী:ইসলামাবাদের মসজিদ
বিষয়শ্রেণী:১৯৮৬-এ পাকিস্তানে প্রতিষ্ঠিত
বিষয়শ্রেণী:২০শ শতাব্দীর মসজিদ
বিষয়শ্রেণী:১৯৮৬-এ সম্পন্ন মসজিদ
বিষয়শ্রেণী:২০শ শতাব্দীর এশিয়ার মসজিদ
২০১৫ দক্ষিণ আফ্রিকা ক্রিকেট দলের বাংলাদেশ সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৫ জুলাই, ২০১৫ তারিখ থেকে ৩ অক্টোবর, ২০১৫ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট, ৩টি একদিনের আন্তর্জাতিক ও ২টি টুয়েন্টি২০ আন্তর্জাতিকে প্রতিদ্বন্দ্বিতায় অবতীর্ণ হয়।

দক্ষিণ আফ্রিকা দল টুয়েন্টি২০ আন্তর্জাতিকে ২-০ ব্যবধানে জয় পেলেও বাংলাদেশ দল একদিনের আন্তর্জাতিকে ২-১ ব্যবধানে সিরিজ জয় করে। এরফলে নিজ দেশে বাংলাদেশ দল উপর্যুপরি চারটি ওডিআই সিরিজে (জিম্বাবুয়ে ৫-০, পাকিস্তান ৩-০, ভারত ২-১ ও দক্ষিণ আফ্রিকা ২-১)  জয়ের গৌরবগাঁথা রচনা করে। এছাড়াও বাংলাদেশ দল প্রথমবারের মতো দক্ষিণ আফ্রিকার বিপক্ষে ওডিআই সিরিজ জয়ের স্বাদ নেয়। অন্যদিকে, টেস্ট সিরিজে উভয় ম্যাচ ড্র হিসেবে শেষ হয়।

সম্প্রচারস্বত্ত্বের কারণে সিরিজটি **ন্যাশনাল পলিমার ক্রিকেট সিরিজ** নামে পরিচিতি পায়।

## দলের সদস্য

সিরিজের শুরুতে দক্ষিণ আফ্রিকার পক্ষে একদিনের সিরিজে এবি ডি ভিলিয়ার্সকে অধিনায়ক হিসেবে মনোনীত করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে এক খেলায় নিষিদ্ধ ঘোষণা করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। পরিবর্তে হাসিম আমলাকে ওডিআই সিরিজে দলের অধিনায়কের দায়িত্ব দেয়া হয়।

## খেলা পরিচালনাকারী কর্মকর্তা
নিম্নবর্ণিত কর্মকর্তাগণ খেলা পরিচালনা করছেন:-

## প্রস্তুতিমূলক খেলা
### টি২০: বাংলাদেশ ক্রিকেট বোর্ড একাদশ ব দক্ষিণ আফ্রিকা একাদশ

## টি২০আই সিরিজ
### ১ম টি২০আই

### ২য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টেস্ট সিরিজ
### ১ম টেস্ট

### ২য় টেস্ট

## পরিসংখ্যান

## সম্প্রচার ব্যবস্থা
* গাজী টিভি (বাংলাদেশ)

## তথ্যসূত্র

## আরও দেখুন
* বাংলাদেশ ও দক্ষিণ আফ্রিকার মধ্যকার টেস্ট ম্যাচের তালিকা
* শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা
* আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা
* বাংলাদেশ ও দক্ষিণ আফ্রিকার মধ্যকার একদিনের আন্তর্জাতিক ক্রিকেট ম্যাচের তালিকা

## বহিঃসংযোগ
* ইএসপিএন ক্রিকইনফোতে সিরিজের পাতা 

বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:দক্ষিণ আফ্রিকা ক্রিকেট দলের বাংলাদেশ সফর
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:২০১৫-এ বাংলাদেশী ক্রিকেট
বিষয়শ্রেণী:২০১৫-এ দক্ষিণ আফ্রিকান ক্রিকেট
স্টুয়ার্ট থম্পসন

**স্টুয়ার্ট রবার্ট থম্পসন** (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন **স্টুয়ার্ট থম্পসন**। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি।

## খেলোয়াড়ী জীবন
অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন।

শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন।

## তথ্যসূত্র

## আরও দেখুন
* ক্রেগ ইয়ং
* আয়ারল্যান্ড ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
জন মুনি

**জন ফ্রান্সিস মুনি** (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে **জন মুনি** পারদর্শী।

২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন।

## প্রারম্ভিক জীবন
২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন।

## খেলোয়াড়ী জীবন
১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন।

## তথ্যসূত্র

## বহিঃসংযোগ
* 
* 
* North County Cricket Club

বিষয়শ্রেণী:আইরিশ ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:আইরিশ ক্রিকেট কোচ
শহর-ই-জোহাক

**শহর-ই-জোহাক** (পার্শি  شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত। ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলে তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে।

১২২১ খ্রিষ্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে। অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি।

বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত।

## আরও দেখুন
* শহর-ই-ঘলঘোলা
* বামিয়ানের বুদ্ধমূর্তি

## তথ্যসূত্র

বিষয়শ্রেণী:বামিয়ান
বিষয়শ্রেণী:আফগানিস্তানের দর্শনীয় স্থান
বিষয়শ্রেণী:বামিয়ান প্রদেশ
চোখের বালি (চলচ্চিত্র)

***চোখের বালি*** রবীন্দ্রনাথ ঠাকুরের *[[চোখের বালি]]* উপন্যাস অবলম্বনে চিত্রায়িত। ২০০৩ সালে এটি পরিচালনা করেছেন ঋতুপর্ণ ঘোষ এবং অভিনয় করেছেন ঐশ্বরিয়া রাই বচ্চন প্রসেনজিৎ চট্টোপাধ্যায় রাইমা সেন। ঐশ্বরিয়া এখানে 'বিনোদিনী' ও রাইমা সেন 'আশালতা' চরিত্রে অভিনয় করেন। পরে এটি হিন্দিতে মুক্তি পায় এবং এই ভাষাতেই আন্তর্জাতিক মুক্তি দেয়া হয়।

মুক্তির পরে, চোখের বালি ইতিবাচক সমালোচনা এবং ভালো ব্যবসা করে।

চোখের বালি সেরা বাংলা চলচ্চিত্র হিসেবে জাতীয় চলচ্চিত্র পুরস্কার লাভ করে। চলচ্চিত্রটি ৩৪তম 'ইন্টারন্যাশনাল ফিল্ম ফেস্টিভাল অফ ইন্ডিয়া'-তে প্রদর্শিত হয়।

## কাহিনি

## সঙ্গীত
এই চলচ্চিত্রটিতে সঙ্গীত পরিচালনা করেছেন দেবজ্যোতি মিশ্র। এখানে উল্লেখ্য যে, এই ছবিতে কোন গান নেই। এই ছবিতে ঐশ্বরিয়া রাই বচ্চনের কণ্ঠ দিয়েছেন শ্রীলা মজুমদার এবং রাইমা সেনের কণ্ঠ দিয়েছেন সুদিপ্তা চক্রবর্তী।

## অভিনয়
*প্রসেনজিৎ চট্টোপাধ্যায় - মহেন্দ্র
*ঐশ্বরিয়া রাই বচ্চন - বিনোদিনী
*রাইমা সেন - আশালতা
*লিলি চক্রবর্তী - রাজলক্ষ্মী, মহেন্দ্র'র মা
*টোটা রায়চৌধুরী - বিহারী
*টিনা দত্ত - মনোরমা

## সমালোচনা পুরস্কার
ঐশ্বরিয়া রাই বচ্চন এই চলচ্চিত্রে অন্যতম সেরা অভিনয় করেছে।

এর আগে তিনি  দেবদাস ছবিতে একই ভাবে সমালোচনায় এসেছিলেন।

## ব্যবসা
এই ছবিটি ব্যবসাসফল হিসাবে ঘোষিত।
ছবিটি ঐশ্বরিয়া ক্যারিয়ারের উল্লেখযোগ্য একটি ছবি।

## তথ্যসূত্র

## বহিঃসংযোগ
*
*citwf.com page

বিষয়শ্রেণী:২০০৩-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:শ্রী ভেঙ্কটেশ ফিল্মস
অ্যান্ড্রু ম্যাকব্রায়ান

**অ্যান্ড্রু রবার্ট ম্যাকব্রায়ান** (জন্ম: ৩০ এপ্রিল, ১৯৯৩) উত্তর আয়ারল্যান্ডের ডানমানা এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য **অ্যান্ড্রু ম্যাকব্রায়ান** বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিংও করে থাকেন।

## খেলোয়াড়ী জীবন
২৬ মে, ২০১৩ তারিখে ম্যাকব্রায়ানের প্রথম-শ্রেণীর ক্রিকেটে অভিষিক্ত হন। প্রতিপক্ষ হিসেবে ছিল স্কটল্যান্ড ক্রিকেট দল। ৮ সেপ্টেম্বর, ২০১৪ তারিখে একই দলের বিপক্ষে তার একদিনের আন্তর্জাতিকে অভিষেক ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
অ্যান্ড্রু বালবির্নি

**অ্যান্ড্রু বালবির্নি** (জন্ম ২৮ ডিসেম্বর, ১৯৯০) একজন আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। সেন্ট অ্যান্ড্রু কলেজের সাবেক ছাত্র বালবির্নি দলে মূলতঃ ডানহাতি ব্যাটসম্যান হিসেবে অংশ নিচ্ছেন। পাশাপাশি তিনি দলের প্রয়োজনে উইকেট-রক্ষকের দায়িত্ব পালন করে থাকেন।

## খেলোয়াড়ী জীবন
আয়ারল্যান্ডের অনূর্ধ্ব-১৯ দলে খেলেছেন তিনি ও নয়টি যুবদের একদিনের আন্তর্জাতিকে অংশগ্রহণ করেছেন। ২০০৯ সালে অনুষ্ঠিত অনূর্ধ্ব-১৯ বিশ্বকাপ বাছাইপর্ব বিজয়ী দলের অন্যতম সদস্য ছিলেন। এরফলে তার দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে খেলার সুযোগ লাভ করে। এরপর ২০১০ সালের আইসিসি বিশ্ব ক্রিকেট লীগের প্রথম বিভাগে শিরোপা জয়ী আয়ারল্যান্ড দলে প্রতিনিধিত্ব করেন। এ প্রতিযোগিতায় অংশ নেয়ার ফলে তার লিস্ট এ ক্রিকেটে অভিষেক ঘটে। এছাড়াও স্কটল্যান্ডের বিপক্ষে অংশগ্রহণের ফলে তার একদিনের আন্তর্জাতিকে অভিষেক পর্ব সম্পন্ন হয়। এছাড়াও ঐ প্রতিযোগিতায় তিনি আরও তিনটি একদিনের আন্তর্জাতিকে অংশগ্রহণ করেন।

## ক্রিকেট বিশ্বকাপ
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বালবির্নি-সহ ১৫-সদস্যের চূড়ান্ত তালিকা প্রকাশ করে। ৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৪র্থ খেলায় নিজস্ব সর্বোচ্চ ৯৭ রান করেন। ঐ খেলায় মাত্র ৫ রানের ব্যবধানে জিম্বাবুয়ে দলকে পরাজিত করে তার দল। এছাড়াও এড জয়েসের (১১২) সাথে ৩য় উইকেটে ১৩৮ রানের জুটি গড়েন যা টেস্টভূক্ত দলগুলোর বিপক্ষে তৃতীয়বারের মতো সহযোগী দেশগুলো করতে সক্ষম হয়েছে।

## তথ্যসূত্র

## আরও দেখুন
* স্টুয়ার্ট থম্পসন
* আয়ারল্যান্ড ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ ক্রিকেটার
বিষয়শ্রেণী:আইরিশ উইকেট-রক্ষক
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ড ক্রিকেট দলের অধিনায়ক
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:কার্ডিফ এমসিসিইউয়ের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২১শ শতাব্দীর আয়ারল্যান্ডীয় ব্যক্তি
পিটার চেজ

**পিটার কার্ল ডেভিড চেজ** (জন্ম: ৯ অক্টোবর, ১৯৯৩) ডাবলিনে জন্মগ্রহণকারী উদীয়মান আইরিশ ক্রিকেটার। **পিটার চেজ** আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। পাশাপাশি ডারহাম কাউন্টি ক্রিকেট ক্লাবেও খেলছেন। পিটার চেজ ডানহাতি মিডিয়াম-ফাস্ট বোলিং করেন। এছাড়াও ডানহাতে ব্যাটিং করেন তিনি। আগস্ট, ২০১৪ সালে নটিংহ্যামশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার।

## তথ্যসূত্র

## আরও দেখুন
* নায়ল ও’ব্রায়ান
* আয়ারল্যান্ড ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডারহামের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
ঢোল কলমি

**ঢোল কলমি**, (বৈজ্ঞানিক নাম: ***Ipomoea carnea***) হচ্ছে কনভলভালাসি পরিবারের এক প্রজাতির গুল্ম। এর কাণ্ড দিয়ে কাগজ তৈরি হয়। এই উদ্ভিদের ঔষধিগুণ বিরাজমান। এটি বিষাক্ত। বাংলাদেশের গ্রামাঞ্চলে এই গাছ দিয়ে খেতের বেড়া তৈরি করার প্রচলন আছে।। এই উদ্ভিদের ভেষজগুণ আছে।

## বিবিধ
*Ipomoea* গণের প্রজাতিগুলির সংখ্যা প্রায় ৫ শতাধিক।

## চিত্রশালা

Ipomoea carnea in Narshapur, AP W IMG 1113.jpg
Orange Blister Beetle (Hycleus) on Ipomoea carnea W IMG 0594.jpg
1நெய்வேலிக்காட்டாமணக்கு.jpg
2நெய்வேலிக்காட்டாமணக்கு.jpg
Ipomoea carnea, India.jpg


## বহিঃসংযোগ

## তথ্যসূত্র

## বহিঃসংযোগ

বিষয়শ্রেণী:ব্রাজিলের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:পশ্চিমবঙ্গের উদ্ভিদকুল
বিষয়শ্রেণী:বাংলাদেশের উদ্ভিদ
বিষয়শ্রেণী:বিষাক্ত উদ্ভিদ
বিষয়শ্রেণী:আর্জেন্টিনার উদ্ভিদ
খোংশু

**খোংশু** (উচ্চারণান্তরে **চোংসু**, **খেংসু**, **খোংস্‌**, **চোংস্‌** বা **খোংসু**) ছিলেন প্রাচীন মিশরের চন্দ্র দেবতা। তার নামের আক্ষরিক অর্থ "পর্যটক"; সম্ভবত প্রতি রাত্রে আকাশের এক ধার থেকে অন্য ধারে চাঁদের ভ্রমণের ব্যাপারটির সাথে সম্পর্কিত। থোথ-এর সাথে যুগ্মভাবে তিনি কাল প্রবাহের গতি নির্ণয় করেন। সমস্ত জীবে জীবন দানের ক্ষেত্রে খোংশুর গুরুত্বপূর্ণ ভূমিকা ছিল। থীব্‌সে দেবী মুত এবং দেবরাজ আমুনের সন্তান হিসেবে তিনি এক দৈব পরিবারের অংশ ছিলেন। কোমওম্বো-তে তিনি সোবেক এবং হাথরের পুত্র হিসেবে পূজিত হতেন।

## বৈশিষ্ট্যাবলী
সাধারণত খোংশুকে শৈশব ও কৈশোরের চিহ্ন পার্শ্ব বিনুনি, মেনাত নেকলেস, রাখালের লাঠি ও শস্য মাড়াই করার লাঠি সমেত চিত্রিত করা হত। হোরাস, শু প্রভৃতি অন্যান্য দেবশিশুদের সাথেও তার সম্পর্ক আছে। কখনও কখনও হোরাসের চিহ্ন বাজপাখির মাথা পরিহিত অবস্থাতেও খোংশুর মূর্তি দেখা যায়। হোরাসের সাথে তিনি রক্ষক এবং নিরাময়কারী হিসেবে পূজিত হতেন। এইরূপে তিনি সূর্যচক্র ও অর্ধচন্দ্র চক্র সংবলিত।

রামেসিদ যুগে কার্নাকে নির্মিত মন্দির প্রাঙ্গনের অধিকাংশই ছিল খোংশুর উদ্দেশ্যে উৎসর্গীকৃত। এর একখানি দেওয়ালে খোংশু সৃষ্টির সময় ব্রহ্মান্ডকে বীর্যদানকারী মহাসর্প হিসেবে অঙ্কিত হয়েছেন।

নিরাময়কারী হিসেবে খোংশুর নাম মিশরের বাইরেও ছড়িয়ে পড়ে। একটি "স্টেলে" বা স্মারক স্তম্ভ থেকে জানা যায় কেমন করে বেখতেনের একজন রাজকন্যা খোংশুর একটা ছবি দেখামাত্র গুরুতর অসুখ থেকে সুস্থ হয়ে ওঠেন। রাজা চতুর্থ টলেমি একটি অসুখ থেকে সেরে উঠে নিজেকে "মহারাজের রক্ষক ও অশুভ শক্তির অপনেয়ক দেবতা খোংশুর কৃপাধন্য" বলে ঘোষণা করেন।

খোংশুর প্রধান অর্চনা কেন্দ্র ছিল মেম্ফিস, হিবিস ও এদফু-তে।

## ক্রমপরিবর্তন
থীব্‌সের উত্থানের সময় মুত-এর পুত্র হিসেবে যুদ্ধ দেবতা মোন্থুর জায়গায় ক্রমশ খোংশুর গুরুত্ব বৃদ্ধি পায়, কারণ মুত-এর মন্দিরের পুকুরটি ছিল অর্ধচন্দ্রাকার। আমুন খোংশুকে প্রতিপালন করেছিলেন এই বিশ্বাস জোরদার হয়ে ওঠে, এবং মুত-কে আমুনের স্ত্রী হিসেবে কল্পনা করাও শুরু হয়।

## তথ্যসূত্র

## বহিঃসংযোগ

বিষয়শ্রেণী:মিশরীয় দেবতা
বিষয়শ্রেণী:চন্দ্র দেবতা
বিষয়শ্রেণী:সময় ও ভাগ্য দেবতা
বিষয়শ্রেণী:রাতের দেবতা
বিষয়শ্রেণী:থিবীয় ত্রয়ী
কার্টুন শিল্পী

*[[ব্যঙ্গচিত্র|কার্টুন]]* একটি ইংরেজি শব্দ। এর বাংলা অর্থ ব্যঙ্গচিত্র। তবে কার্টুনের সংজ্ঞা সময়ের সাথে সাথে পরিবর্তিত হয়েছে। কার্টুন প্রধানত একটি চিত্র, যা ব্যঙ্গ করে আঁকা হয়। এবং যিনি কার্টুন ‌আঁকেন তাকে **কার্টুন শিল্পী** বলা হয়। 
কার্টুনের বিভিন্ন শাখা রয়েছে। সামাজিক রাজনৈতিকসহ বিভিন্ন বিষয়ের ওপর কার্টুন আঁকা হয়ে থাকে। কার্টুনের বিভিন্ন শাখা রয়েছে। তবে সংবাদপত্রে সাধারণত রাজনৈতিক বা সম্পাদকীয় কার্টুন ও স্ট্রিপ কার্টুন বেশি ব্যবহৃত হয়। একজন কার্টুনিস্ট তার কার্টুনের মাধ্যমে সমসাময়িক বিভিন্ন বিষয়ে মন্তব্য করে থাকেন। কার্টুনে শুধু ব্যঙ্গবিদ্রুপ নয়, অনেক তথ্যও থাকে।

## ইতিহাস
১৮ শতকে ইংরেজ বিদ্রূপাত্মক এবং সম্পাদকীয় কার্টুন শিল্পী  উইলিয়াম হোঘাট আবির্ভূত হন, যিনি পশ্চিমা সিকুয়েন্সিয়াল আর্টের জন্যে বিখ্যাত। তাঁর কাজের ব্যাপ্তি দৃশ্যকলা থেকে কমিক পর্যন্ত বিস্তৃত। সমসাময়িক রাজনৈতিক ও সামাজিক প্রসঙ্গ নিয়ে তার অনেক মজার কাজ রয়েছে।  হোঘার্থের অনুসরণে, ১৮ শতকের শেষভাগে ইংল্যান্ডে জেমস গিলরে ও থমাস রোল্যান্ডসনের নেতৃত্বে জনপ্রিয়তা পায়, যার কারণে তাঁরা রাজনৈতিক কার্টুনের জনক (ফাদার অভ পলিটিকাল কার্টুন) হিসেবে মর্যাদা পান।

## তথ্যসূত্র

বিষয়শ্রেণী:কার্টুন শিল্পী
বিষয়শ্রেণী:চিত্রশিল্প
বিষয়শ্রেণী:কমিক নির্মাতা
বিষয়শ্রেণী:দৃশ্যকলা-সংশ্লিষ্ট পেশা
বিষয়শ্রেণী:কমিক
শান্তিগঞ্জ উপজেলা

**দক্ষিণ সুনামগঞ্জ উপজেলা** বাংলাদেশের সুনামগঞ্জ জেলার অন্তর্গত একটি উপজেলা। বাংলাদেশ সরকার কর্তৃক ২৭ জুলাই ২০০৬ তারিখে প্রকাশিত বাংলাদেশ গেজেটে সুনামগঞ্জ সদর উপজেলার ৮টি ইউনিয়ন নিয়ে “দক্ষিণ সুনামগঞ্জ উপজেলা” নামক উপজেলা ঘোষণা করা হয়, এর ফলে ১৮ মে ২০০৮ তারিখ থেকে এ উপজেলাটি নবসৃষ্ট উপজেলা হিসেবে কার্যক্রম শুরু করে। ২০২১ সালের ২৬ জুলাই এ উপজেলার নাম পরিবর্তন করে “শান্তিগঞ্জ উপজেলা” রাখা হয়।

## অবস্থান ও আয়তন
এই উপজেলার উত্তরে সুনামগঞ্জ সদর উপজেলা, দক্ষিণে জগন্নাথপুর উপজেলা, পূর্বে ছাতক উপজেলা ও জগন্নাথপুর উপজেলা, পশ্চিমে দিরাই উপজেলা ও জামালগঞ্জ উপজেলা।

## প্রশাসনিক এলাকা
thumb|শান্তিগঞ্জ উপজেলার মৌজা জিওকোড ম্যাপ

শান্তিগঞ্জ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শান্তিগঞ্জ থানার আওতাধীন।

;ইউনিয়নসমূহ:
* ১নং শিমুলবাক
* ২নং জয়কলস
* ৩নং পাগলা
* ৪নং চিকারকান্দি
* ৫নং দরগাপাশা
* ৬নং বীরগাঁও
* ৭নং ঠাকুরভোগ
* ৮নং পাথারিয়া

## দর্শনীয় স্থানসমূহ
* পাগলা জামে মসজিদ
* পাগলা সড়ক
* জনপথ বিভাগের ডাকবাংলো
* হিজল-করচ বাগ
* দেখার হাওর
* শান্তিগঞ্জ হ্যাচারি
* সংহাই হাওর
* রাধামাধব জিওর আখড়া–পাথারিয়া
* শাহ আয়ুব আলীর মাজার 
* বড় বিল মৎস প্রজনন কেন্দ্র

## জনসংখ্যার উপাত্ত
বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা ১,৮৩,৮৮১ জন। প্রতি বর্গ কি: মি: এ লোক সংখ্যার ঘনত্ব প্রায় ৬৪৩ জন।

## শিক্ষা
*শিক্ষার হার, শিক্ষা প্রতিষ্ঠান*  গড় হার ৩১.১৬%; পুরুষ ২৮.৪৫%, মহিলা ২৭.৫১%। কলেজ ১, মাধ্যমিক বিদ্যালয় ১৩, প্রাথমিক বিদ্যালয় ৯৫, মাদ্রাসা ৫। উল্লেখযোগ্য শিক্ষা প্রতিষ্ঠানসমূহ: পাগলা উচ্চ বিদ্যালয়, নোয়াখালী সপ্তগ্রাম উচ্চ বিদ্যালয়, গণিনগর ষোলগ্রাম উচ্চ বিদ্যালয়, ডুংরিয়া উচ্চ বিদ্যালয়, জয়কলস উজানীগাঁও রশিদিয়া উচ্চ বিদ্যালয়, সুরমা উচ্চ বিদ্যালয়, পূর্ব পাগলা উচ্চ বিদ্যালয়, পাইকাাপন সরকারি 
	
	
প্রাথমিক বিদ্যালয়, উজানীগাঁও সরকারি প্রাথমিক বিদ্যালয়, আক্তাপাড়া সরকারি প্রাথমিক বিদ্যালয়, হরিনগর সরকারি প্রাথমিক বিদ্যালয়, পাগলা সরকারি প্রাথমিক বিদ্যালয়, সদরপুর সরকারি প্রাথমিক বিদ্যালয়, ডুংরিয়া সরকারী প্রাথমিক বিদ্যালয়, মানিকপুর সরকারি প্রাথমিক বিদ্যালয়, পাথারিয়া সরকারী প্রাথমিক বিদ্যালয়, গনীগঞ্জ সরকারি প্রাথমিক বিদ্যালয়, বীরগাঁও সরকারি প্রাথমিক বিদ্যালয়, রনসী সরকারী প্রাথমিক বিদ্যালয়, চিকারকান্দি সরকারী প্রাথমিক বিদ্যালয়, জামেয়া ইস. হাজী আক্রাম আলী দাখিল মাদ্রাসা, আমরিয়া ইসলামিয়া আলিম মাদ্রাসা।

## অর্থনীতি
উপজেলার অধিকাংশ মানুষ কৃষি ও মাছ ধরা কাজের উপর নির্ভরশীল।
কৃষিপণ্যের মধ্যে ধান আর পাটের বিপুল আবাদ রয়েছে। এছাড়া আছে হাওর ভরা মাছ। পাশাপাশি উপজেলার প্রচুর লোক বহির্দেশে বসবাস করায় তাদের পাঠানো রেমিট্যান্সের উপরও এলাকার অর্থনীতি নির্ভরশীল।
## উল্লেখযোগ্য ব্যক্তি
*আব্দুর রশীদ চৌধুরী, ব্রিটিশ ভারতের কেন্দ্রীয় বিধানসভার সদস্য
* হুমায়ূন রশীদ চৌধুরী - রাজনীতিবিদ ও কূটনীতিজ্ঞ। জাতীয় সংসদের সাবেক স্পীকার,পররাষ্ট্রমন্ত্রী, জাতিসংঘের সাধারণ পরিষদের প্রথম বাংলাদেশি সভাপতি এবং মুজিবনগর সরকারের নয়াদিল্লি মিশন প্রধান।
* ফারুক রশীদ চৌধুরী - সাবেক অর্থ প্রতিমন্ত্রী
*

## আরও দেখুন
* সুনামগঞ্জ জেলা
* সিলেট বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:শান্তিগঞ্জ উপজেলা
বিষয়শ্রেণী:সুনামগঞ্জ জেলার উপজেলা
ইছামতী (উপন্যাস)

থাম্ব|300px|ইছামতী উপন্যাসের প্রচ্ছদ
**ইছামতী** কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত শেষ প্রকাশিত উপন্যাস। ১৯৫০ সালের ১৫ই জানুয়ারি এটি *মিত্রালয় প্রকাশনা* থেকে সর্বপ্রথম প্রকাশিত হয়। তাঁর মৃত্যুর পর পশ্চিমবঙ্গ সরকার এই উপন্যাসের জন্য তাকে মরণোত্তর রবীন্দ্র পুরস্কার প্রদান করেন (১৯৫০-৫১)।

## পটভূমি
ইছামতি নদীকে কেন্দ্র করে রচিত এই উপন্যাসে বিভূতিভূষণের জন্মস্থান বারাকপুর তথা নিশ্চিন্দিপুরের মোল্লাহাটি নীলকুঠির কথা বিধৃত হয়েছে। উনিশ শতকের নীলবিদ্রোহের পটভূমিতে সাধারণ মানুষের উত্থান-পতনের মর্মন্তুদ ইতিহাস ধরা পড়েছে এই রচনায়। এই মোল্লাহাটি নীলকুঠির অত্যাচারকে অবলম্বন করেই উনিশ শতকের মধ্যভাগে নীলদর্পণ (১৮৬০) নাটকটি রচনা করেন দীনবন্ধু মিত্র।

## চরিত্র
* ভবানী বাড়ুয্যে – প্রধান চরিত্র।
* তিলু – ভবানীর সেবাপরায়ণা স্ত্রী।
* খোকা – ভবানী ও তিলুর শিশু পুত্র।
* শিপ্টন সাহেব – অত্যাচারী নীলসাহেব।
* ভজামুচি – নীলকুঠির সহিস।
* রামকানাই কবিরাজ – গ্রামের বৃদ্ধ কবিরাজ।
*Anglo Indian life in rural bengal* গ্রন্থের রচয়িতা Colswardi grant এই উপন্যাসের একটি চরিত্র।

## পরবর্তী বাংলা সাহিত্যে প্রভাব
প্রমথনাথ বিশীর 'কেরী সাহেবের মুন্সী', বিমল মিত্রের 'সাহেব বিবি গোলাম', রমাপদ চৌধুরীর 'লালবাঈ' প্রভৃতি ইতিহাস-নির্ভর উপন্যাস রচনাক্ষেত্রে এই উপন্যাসটি দিশারীর কাজ করেছে।

## দিনলিপিতে উপন্যাস রচনার উল্লেখ
১৯৪৩ খ্রিষ্টাব্দে বারাকপুরে অবস্থানকালে 'হে অরণ্য কথা কও' দিনলিপিতে বিভূতিভূষণ লিখেছেন,
 

উপন্যাস রচনার প্রস্তুতি হিসাবে বিভূতিভূষণের বিভিন্ন সময়ে লিখিত বিভিন্ন ডায়েরীতে মোল্লাহাটি ভ্রমণ ও নীলকুঠি পরিদর্শনের কথা পাওয়া যায়,

## জীবনের গভীর উপলব্ধি
উপন্যাসের শেষাংশে কাহিনীর প্রধান চরিত্রের মুখ থেকে লেখক জীবনের গভীর সত্য ব্যক্ত করান,

## তথ্যসূত্র

# বিভূতি উপন্যাস সমগ্র (২য় খন্ড), উপন্যাস সমগ্র, পৃষ্ঠা ১১৭০

বিষয়শ্রেণী:বাংলা ভাষার উপন্যাস
বিষয়শ্রেণী:সামাজিক উপন্যাস
বিষয়শ্রেণী:বিভূতিভূষণ বন্দ্যোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
ওসমানীনগর উপজেলা

**ওসমানী নগর উপজেলা**, বাংলাদেশের সিলেট জেলার অন্তর্গত একটি উপজেলা। ২০১৪ সালের ২ জুন তারিখ প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ১০৯তম সভায় এই উপজেলা গঠনের অনুমোদন দেয়া হয়।

## অবস্থান ও আয়তন
ওসমানীনগনর উপজেলা কুশিয়ারা নদীর তীরে সিলেট জেলার উত্তরে অবস্থিত। এই উপজেলার উত্তরে সিলেট সদর উপজেলা, দক্ষিণে মৌলভীবাজার সদর উপজেলা, পূর্বে বালাগঞ্জ উপজেলা ও দক্ষিণ সুরমা উপজেলা, পশ্চিমে বিশ্বনাথ উপজেলা এবং জগন্নাথপুর উপজেলা।

## প্রতিষ্ঠাকাল
২০১৫ সালের ১৩ জুন থেকে ওসমানী নগর উপজেলার আনুষ্ঠানিক কার্যক্রম চালু হয়। এই উপজেলার আয়তন ২২৪ দশমিক ৫৪ বর্গকিলোমিটার। ওসমানীনগর উপজেলার প্রথম উপজেলা নির্বাহী অফিসার মোহাম্মদ শওকত আলী। তিনি ২০১৫ সালের ১৩ জুলাই তারিখে উক্ত উপজেলায় প্রথম উপজেলা নির্বাহী অফিসার হিসেবে যোগদান করেন।

## প্রশাসনিক এলাকা
ওসমানীনগর উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ওসমানীনগর থানার আওতাধীন।

;ইউনিয়নসমূহ:
* ১নং উমরপুর
* ২নং সাদীপুর
* ৩নং পশ্চিম পৈলনপুর
* ৪নং বুরুঙ্গাবাজার
* ৫নং গোয়ালাবাজার
* ৬নং তাজপুর
* ৭নং দয়ামীর
* ৮নং উসমানপুর

## ইতিহাস
০৫ জানুয়ারি, ১৯৯৬ তারিখে বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২৩ মার্চ, ২০০১ তারিখে ওসমানীনগর একটি সতন্ত্র থানা হিসেবে প্রতিষ্ঠা লাভ করে। ০২ জুন, ২০১৪ তারিখে নিকারের ১০৯তম সভায় সিলেট জেলার ওসমানীনগর থানাকে ওসমানীনগর উপজেলায় উন্নীতকরণ করা হয়।

## নামকরণ
মুক্তিযুদ্ধের প্রধান সেনাপতি বঙ্গবীর জেনারেল মোঃ আতাউল গণি ওসমানী’র পৈতৃক নিবাস এই উপজেলার দয়ামীর ইউনিয়নে অবস্থিত। মহান ব্যক্তিত্বের অধিকারী জেনারেল এম এ জি ওসমানী বাংলাদেশের স্বাধীনতা সংগ্রাম ও পরে গণতান্ত্রিক আন্দোলনে বিশেষ অবদান রাখেন। ইষ্ট পাকিস্তান রাইফেলস-এর প্রতিষ্ঠাতা ও মুক্তিযুদ্ধে সশস্ত্রবাহিনী, মুক্তিবাহিনীর সর্বাধিনায়ক হিসেবে দেশকে শত্রম্নমুক্ত করে স্বাধীন বাংলাদেশের অভ্যুদয়ে অগ্রণী ভূমিকা পালন করেন। এই মহান ব্যক্তির পৈত্রিক নিবাস এ উপজেলার ঐতিহ্য বহন করে এবং যা এই উপজেলার মানুষের গর্বের প্রতীক হিসেবে বাংলাদেশে প্রথম কোনো মুক্তিযোদ্ধার নামানুসারে ‘‘ওসমানীনগর’’ উপজেলার নামকরণ করা হয়।

## জনসংখ্যার উপাত্ত
এই উপজেলার মোট জনসংখ্যা ২,৩০,৪৬৭ জন। যার মধ্যে পুরুষঃ ১,০৯,৭৯৮ জন এবং মহিলাঃ ১,২০,৬৬৯ জন। এর মধ্যে ২০১৫ সালের তথ্য অনুযায়ী ১,৮৭,০১৫ জন ভোটার রয়েছেন।

## অর্থনীতি
এই উপজেলার বেশীর ভাগ মানুষ প্রবাসী। তাদের বেশীর ভাগ মধ্যপ্রাচ্য ইউরোপ এবং যুক্তরাজ্যে বসবাস করেন।

## উল্লেখযোগ্য ব্যক্তিত্ব
* জেনারেল এম এ জি ওসমানী- মুক্তিযুদ্ধের সর্বাধিনায়ক।
* মুরারি গুপ্ত - "শ্রীচৈতন্য চরিতামৃত" গ্রন্থের রচয়িতা, মধ্যযুগের বিখ্যাত কবি এবং শ্রীচৈতন্যের প্রথম জীবনিকার
* শিক্ষাবিদ শরৎচন্দ্র চৌধুরী,
* সাবেক এমপি লুৎফুর রহমান
* ইনামুল হক
* শাহ আজিজুর রহমান
* জেলা পরিষদের চেয়ারম্যান লুৎফুর রহমান
* জৈন উল্লাহ স্যার
* রামরঞ্জন ভট্টাচার্য- মুক্তিযুদ্ধের শহিদ বুদ্ধিজীবী

## আরও দেখুন
* সিলেট জেলা;
* সিলেট বিভাগ;
* বাংলাদেশের উপজেলাসমূহ।

## তথ্যসূত্র


বিষয়শ্রেণী:সিলেট জেলার উপজেলা
শান্তি মন্ত্র

শান্তি শব্দের অন্যতম অর্থ - বিঘ্নরহিত উদ্বেগশূন্য আনন্দময় জীবন। হিন্দুশাস্ত্র অনুসারে, বিঘ্ন তিন প্রকার। যথা - 

* ***আধ্যাত্মিক বিঘ্ন'': ''' শারীরিক ব্যাধি, মানসিক অস্থিরতা, অঙ্গহানি ইত্যাদি।
* ***আধিভৌতিক বিঘ্ন*: *'সাপে কামড়ানো, বাঘে ধরা ইত্যাদি।
* **''আধিদৈবিক বিঘ্ন'': **প্লাবন, মহামারি, খরা ইত্যাদি।

এই তিনরকম বিঘ্ন নাশ করতে হিন্দুধর্মের বিভিন্ন আচার-অনুষ্ঠান ও ক্রিয়াকর্মাদিতে শান্তিমন্ত্র পাঠ করা হয় এবং শেষে তিনবার  *ওঁ শান্তিঃ, ওঁ শান্তিঃ ,ওঁ শান্তিঃ* বলা হয়।

## [[বৈদিক]] শান্তিমন্ত্র

## [[উপনিষদ|উপনিষদীয়]] শান্তিমন্ত্র

## অতিরিক্ত পঠন
* Mantra Pushpam, Text in Sanskrit, compiled by Swami Devarupananda, Published by Ramakrishna Math, Khar, Mumbai, India.
* Brihadaranyaka Upanishad with the Commentary of Shankaracharya, Translated by Swami Madhavananda, Published by Advaita Ashrama, Kolkata, India. 
* Eight Upanishads (Vol. 1) with the Commentary of Shankaracharya, Translated by Swami Gambhirananda, Published by Advaita Ashrama, Kolkata, India. 
* Eight Upanishads (Vol. 2) with the Commentary of Shankaracharya, Translated by Swami Gambhirananda, Published by Advaita Ashrama, Kolkata, India. 
* Vedanta Spiritual Library, 108 Upanishads.
* "The Principal Upanishads" by Swami Sivananda, The Divine Life Society Publications, Uttaranchal, Himalayas, INDIA.
## তথ্যসূত্র

বিষয়শ্রেণী:হিন্দু মন্ত্র
বিষয়শ্রেণী:হিন্দুধর্ম
বিষয়শ্রেণী:উপনিষদ্‌
বিষয়শ্রেণী:হিন্দু দর্শন
বিষয়শ্রেণী:আস্তিক্যবাদ
বিভাগীয় সরকারি গণগ্রন্থাগার, চট্টগ্রাম

**বিভাগীয় সরকারি গণ-গ্রন্থাগার** চট্টগ্রাম শহরের কে সি দে সড়কের নন্দনকানন এলাকায় অবস্থিত একটি সরকারি গ্রন্থাগার। এটি গণগ্রন্থাগার অধিদপ্তরের মালিকানাধীন। গ্রন্থাগারটিতে দশ হাজারের অধিক বই ও নথি রয়েছে। ১৯৬৩ সালে এটি চালু করা হয়েছিল।

## ইতিহাস
*চট্টগ্রাম মুসলিম ইনস্টিটিউট ১৯৫৯* অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে গ্রন্থাগারে গ্রন্থসংখ্যা ছিল প্রায় তিন হাজার এবং দৈনিক পাঠকসংখ্যা ছিল প্রায় গড়ে একশত জন।

পরবর্তীতে ১৯৮০ থেকে ১৯৮৮ সালে বাংলাদেশ সরকার ২৩৮৮.৪৫ লক্ষ টাকা ব্যয়ে ৪৬ হাজার বর্গফুট জমিতে এই গ্রন্থাগারের চারতলা ভবন নির্মাণ করে। ১৯৮৯ সালের ফেব্রুয়ারি মাসে ভবনটি জনসাধারণের জন্য উন্মুক্ত করে দেওয়া হয়।

## সংগ্রহ
বর্তমানে চট্টগ্রাম মুসলিম ইনস্টিটিউট হল ও সাংস্কৃতিক কমপ্লেক্স পুনর্নির্মাণ প্রকল্পের আওতায় গ্রন্থাগারটিও পুনরায় তৈরি করা হচ্ছে। এর আগ পর্যন্ত পুরনো ভবনের গ্রন্থাগারে চারটি পাঠকক্ষ ছিলো এবং নিচ তলায় ছিলো এর প্রশাসনিক এলাকা। দ্বিতীয় তলায় শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় ছিলো বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় সাধারণ পাঠকক্ষ, যেখানে ছিলো ইতিহাস, সংস্কৃতি, সাহিত্য, ক্রীড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ ছিল।
## আরও দেখুন
* চট্টগ্রাম সিটি কর্পোরেশন পাবলিক লাইব্রেরি
* বিভাগীয় সরকারি গণগ্রন্থাগার, খুলনা

## তথ্যসূত্র

বিষয়শ্রেণী:১৯৬৩-এ চট্টগ্রামের সংস্থাপনা
বিষয়শ্রেণী:গণগ্রন্থাগার
বিষয়শ্রেণী:গবেষণা গ্রন্থাগার
বিষয়শ্রেণী:চট্টগ্রামের গ্রন্থাগার
চট্টগ্রাম সরকারি মহিলা কলেজ

**চট্টগ্রাম সরকারি মহিলা কলেজ** চট্টগ্রামের নাসিরাবাদ এলাকায় অবস্থিত চট্টগ্রাম জেলার প্রথম সরকারি মহিলা কলেজ। এই শিক্ষা প্রতিষ্ঠানটি ১৯৫৭ খ্রিষ্টাব্দে প্রতিষ্ঠিত হয়। বর্তমানে এই কলেজ জাতীয় বিশ্ববিদ্যালয় অধিভুক্ত।

### উল্লেখযোগ্য ব্যক্তিত্ব

* **শিরীন আখতার** – চট্টগ্রাম বিশ্ববিদ্যালয়ের ১৮তম এবং প্রথম মহিলা উপাচার্য। 

* **ডিলারা বেগম জলি** – বাংলাদেশী প্রিন্ট আর্টিস্ট, ইনস্টলেশন আর্টিস্ট ও পেইন্টার (কলেজে প্রাথমিক শিক্ষা নিয়েছেন) .

## ইতিহাস
১৯৫৭ সালের পূর্বে চট্টগ্রামে মহিলাদের জন্য আলাদা কোন কলেজের ব্যবস্থা ছিলো না। তৎকালীন সময়ে চট্টগ্রাম কলেজ, কানুনগোপাড়া কলেজ এবং সাতকানিয়া সরকারি কলেজ সহ-শিক্ষার ব্যবস্থা থাকলেও আসনসংখ্যা সীমিত থাকায় মহিলাদের কলেজীয় শিক্ষার প্রসার ঘটাতে বাদশা মিয়া চৌধুরী, সিরাজুল ইসলাম চৌধুরী এবং মনমোহন বিশ্বাসসহ স্থানীয় শিক্ষানুরাগীগণ মিলে ১৯৫৭ সালের ১ জুলাই বর্তমান এমইএস কলেজ চত্তরে ভিক্টোরিয়া ইসলামিক হোস্টেলে নৈশ কলেজের দিবাবিভাগে ‘‘সেন্ট্রাল গার্লস কলেজ’’ নামে মহিলাদের জন্য একটি পৃথক কলেজ স্থাপন করেন। যেটি পরবর্তীকালে চট্টগ্রাম সরকারি মহিলা কলেজ নামে পরিচিত হয়।

এই কলেজের প্রথম অধ্যাপক ছিলেন জ্ঞানতাপস যোগেশচন্দ্র সিংহ। ১৯৬১ থেকে ১৯৬২ সালের দিকে কলেজটি নাসিরাবাদ এলাকায় বর্তমান স্থানে স্থানান্তর করা হয়।

## শিক্ষা কার্যক্রম
চট্টগ্রাম সরকারি মহিলা কলেজ এইচএসসি, অনার্স কোর্স, মাস্টার্স এবং ডিগ্রী (পাস) কোর্স প্রদান করে।
### অনার্স কোর্স
* বাংলা
* ইংরেজি
* ইসলামি ইতিহাস এবং সংস্কৃতি
* দর্শনশাস্ত্র
* রাষ্ট্রবিজ্ঞান
* সমাজবিজ্ঞান
* সামাজিক কাজ
* অর্থনীতি
* মনোবিজ্ঞান

### মাস্টার্সের ফাইনাল কোর্স
* বাংলা
* ইসলামী ইতিহাস এবং সংস্কৃতি
* দর্শনশাস্ত্র
* অর্থনীতি

### ডিগ্রী (পাস) কোর্স
* বি. এ. (পাস)
* বি. এস. এস. (পাস)
* বি. এস. সি. (পাস)
* বি. বি. এস. (পাস)

## উল্লেখযোগ্য শিক্ষার্থী
* শিরীণ আখতার- চট্টগ্রাম বিশ্ববিদ্যালয়ের ১৮তম ও প্রথম মহিলা উপাচার্য।

## তথ্যসূত্র

## আরো দেখুন
* চট্টগ্রামের কলেজের তালিকা

## বহিঃসংযোগ
* 

বিষয়শ্রেণী:১৯৫৭-এ প্রতিষ্ঠিত
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৫৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
ফিরিঙ্গি বাজার

**ফিরিঙ্গি বাজার** চট্টগ্রাম শহরে অবস্থিত একটি ঐতিহাসিক বাজার এলাকা যা ১৯৩৭ সালে স্থাপিত হয়। বর্তমানে এটি চট্টগ্রাম সিটি কর্পোরেশন এর  ৩৩নং ওয়ার্ডের অধীনে। এক সময় এটি পর্তুগিজ চট্টগ্রাম এর গুরুত্বপূর্ণ বন্দর ছিল, যার নাম ছিল "ফিরিঙ্গি বন্দর"। এই ফিরিঙ্গি বন্দরের নাম থেকেই ফিরিঙ্গি বাজার নামটি এসেছে। দ্বিতীয় বিশ্বযুদ্ধ এর সময় এলাকাটিতে একটি অস্থায়ী ব্রিটিশ ঘাঁটি ছিল।

## ইতিহাস

ফিরিঙ্গি বাজার এলাকাটি একসময় আরাকানের ম্রক উ রাজ্যের অধীনে ছিল। পরে বাংলার সুলতানরা এ অঞ্চলটির উপর অধিকার করে নেয়।
 
১৬শ শতকের প্রথম দিকে চট্টগ্রামে পর্তুগিজ ব্যবসায়িদের অনুপ্রবেশ ঘটে। তৎকালিন চট্টগ্রামের শাসককর্তা ছিলেন শাহী বাংলা এর  সুলতান আলাউদ্দিন হোসেন শাহ। ১৫২৮ সালে পর্তুগিজরা সুলতানের কাছ থেকে অনুমতি নিয়ে চট্টগ্রামে *পোর্তো গ্রান্দে দি বেঙ্গলা* নামে একটি বাণিজ্য ঘাঁটি স্থাপন করে। পর্তুগিজরা বণিকরা এ অঞ্চলে "ফিরিঙ্গি" নামে পরিচিত ছিলো। স্থানীয় চাঁটগাঁইয়া ভাষা তে "ফিরিঙ্গি" অর্থ 'বিদেশি'। পর্তুগিজরা তখন **ফিরিঙ্গি বন্দর** নামে চট্টগ্রামে একটি বাণিজ্য বন্দরও গড়ে তুলেছিল, যেটা ছিল উক্ত "পোর্তো গ্রান্দে দ্য বেঙ্গলা" (Porto Grande de Bengala) নামক পর্তুগিজ উপনিবেশটির (বাণিজ্য ঘাঁটি) প্রধান শহর বা রাজধানী।

১৫৩৭ সালের দিকে শের শাহের আক্রমণে ভীত হয়ে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজদের চট্টগ্রামে বাণিজ্য কুঠি এবং চট্টগ্রাম বন্দরের শুল্ক আদায়ের অধিকার প্রদান করেন। ফলে পর্তুগিজরা দিয়াং এ বাণিজ্য কুঠি এবং গির্জা নির্মাণ করার পাশাপাশি চট্টগ্রাম বন্দরে শুল্ক সংগ্রহ কেন্দ্র এবং পণ্যসামগ্রীর আড়ত স্থাপন করেন। 

পরবর্তীকালে এলাকাটি ফিরিঙ্গিদের নামানুসারে ‘‘ফিরিঙ্গি বাজার’’ নামে পরিচিতি লাভ করে।

## প্রশাসনিক কাঠামো

ফিরিঙ্গি বন্দর (বা বাজার) বর্তমানে চট্টগ্রাম সিটি কর্পোরেশন এর ৩৩নং ওয়ার্ডের অধীনে। যার কাউন্সিলর বর্তমানে জনাব হাসান মুরাদ। একই সঙ্গে এটি ২৮৯নং জাতীয় নির্বাচনি অঞ্চল ও চট্টগ্রাম মহানগরের সদরঘাট থানার অংশ।

## দর্শনীয় স্থানসমূহ

## তথ্যসূত্র

## বহিঃসংযোগ

বিষয়শ্রেণী:চট্টগ্রামের অর্থনীতি
দ্য কিলিং অব জন লেনন

**দ্য কিলিং অব জন লেনন** ২০০৬ সালের ব্রিটিশ জীবনীমূলক নাট্য চলচ্চিত্র যেখানে সঙ্গীতজ্ঞ জন লেননের হত্যা নিয়ে মার্ক চ্যাপম্যানের হত্যা চক্রান্ত চলচ্চিত্রায়ন করা হয়েছে। অ্যান্ড্রু পিডিংটন রচিত এবং পরিচালিত চলচ্চিত্রে অভিনয়ে ছিলেন জোনাস বল, রবার্ট সি কার্ক, টমাস এ ম্যাকমাহন, মিই ওমরি, কৃষা ফেয়ারচাইল্ড প্রমুখ। প্রযোজনা করেছেন রাখা সিং। সঙ্গীত পরিচালনা করেছেন মার্টিন কিজকো এবং মাকানা। চিত্রগ্রহণ করেছেন রজার ইটন এবং সম্পাদনা করেছেন টনি পামার।

## কাহিনীসংক্ষেপ

## অভিনয়ে
* জোনাস বল — মার্ক ডেভিড চ্যাপম্যান
* রিচার্ড শেরম্যান - জন লেনন
* জো অ্যাবেট - ট্যাক্সি চালক
* গেইল কায় রবেল - মনোবিজ্ঞানী
* জে. ফ্রান্সিস কিউর্লে - সিকিউরিটি গার্ড
* নিকলে ডিলোরে - রেকর্ড শপ গার্ল
* সোফিয়া ডুর্বাভস্কি - জুড
* কৃষা ফেয়ারচাইল্ড — চ্যাপম্যানের মা
* ভেরা ফেলিস - পতিতা
* জেমস হাডে - বিজ্ঞানী
* জিরো কাজামা - বিজ্ঞানী নেতা
* রবার্ট সি কার্ক — জন সুলিভান
* টমাস এ ম্যাকমাহন — স্পাইরো
* মিই ওমরি - গ্লোরিয়া চ্যাপম্যান
* জো রোসারিও - পুলিস ইন্সপেক্টর
* জন নিয়েরস - প্রতিবেদক
* অ্যান্থনি সলিস - বন্দুক বিক্রেতা
* টম জোলান্ডজ - গোরেশ

## আরো দেখুন
* জন লেননের মৃত্যু
* *[[Chapter 27|চ্যাপ্টার ২৭]]* (২০০৭-এর একই থিমের চলচ্চিত্রের নিবন্ধ)

## তথ্যসূত্র

## বহিঃসংযোগ
*
*
*
*
*
*
*
*
*
*
*

বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এর নাট্য চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:সঙ্গীতশিল্পী সম্পর্কে জীবনীসংক্রান্ত চলচ্চিত্র
বিষয়শ্রেণী:অপরাধী সম্পর্কে জীবনীসংক্রান্ত চলচ্চিত্র
বিষয়শ্রেণী:ব্রিটিশ জীবনীসংক্রান্ত নাট্য চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিষয়শ্রেণী:জন লেনন সম্পর্কে চলচ্চিত্র
বিষয়শ্রেণী:দ্য বিট্ল্‌সের সাংস্কৃতিক চিত্রায়ন
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
সামারিতান গার্ল

**সামারিতান গার্ল** (Hangul: 사마리아; RR: Samaria) ২০০৪ সালের দক্ষিণ কোরিয় চলচ্চিত্র যা রচনা এবং পরিচালনা করেছেন কিম কি-দুক। প্রযোজনা করেছেন কিম কি-দুক এবং বেই জেয়ং-মিন। অভিনয়ে ছিলেন কেওয়াক জি-মিন, সিও মিন-জেয়ং, লী ইঅল প্রমুখ।

চলচ্চিত্রটির সঙ্গীত পরিচালনা করেছেন পার্ক জি-ওঙ্গ। চিত্রগ্রহণ করেছেন সিঅন সাঙ-জিএ এবং সম্পাদনা করেছেন কিম কি-দুক।

## কাহিনীসংক্ষেপ
ইও-জিন  এবং জই-ইয়ঙ দুজন তরুণ মেয়ে ইয়োরোপ ভ্রমণের জন্যে অর্থ উপার্জন করার চেষ্টা করতে থাকে। অধিক উপার্জনের জন্যে জই-ইয়ঙ পতিতাবৃত্তির কাজ করতে থাকে, এবং ইও-জিন  সে সময়ে তার সহায়িকা হয়ে পুলিশের উপর নাজরদারি করে। ইও-জিন  একফাঁকে কিছুক্ষণের জন্যে সরে যাওয়ায় পুলিশ মোটেলের উপরে উঠে যায়, যেখানে জই-ইয়ঙ তার ভোক্তার সাথে মিলিত হচ্ছে। পুলিশের কাছে ধরা পড়া এড়ানোর জন্যে জই-ইয়ঙ মোটেল জানালা থেকে লাপ দিয়ে নিচে পড়ে চরমভাবে আহত হয়।

## অভিনয়ে
* কেওয়াক জি-মিন - ইও-জিন
* সিও মিন-জেয়ং - (credited as সিও মিন-জেয়ং) - জই-ইয়ঙ
* লী ইঅল - ইয়ঙ -কি, ইও-জিনের বাবা

## সমাদর
কিম কি-দুকের অন্যান্য চলচ্চিত্রের মতোন নিজের দেশে ‘‘সামারিতান গার্ল’’ বক্স অফিস সাফল্য না পেলেও বাইরের দেশে থেকে কিছুটা নাফল্য পেয়েছে। বার্লিন আন্তর্জাতিক চলচ্চিত্র উৎসব ২০১৪-এ সিলভার বিয়ার দ্বিতীয় স্থান জয়ের পর অন্যান্য আন্তর্জাতিক চলচ্চিত্র উৎসবেও সাড়া ফেলে।

## তথ্যসূত্র

## বহিঃসংযোগ

*
*
*
*}
*
*
*
*
*
*
*

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:কোরীয় ভাষার চলচ্চিত্র
বিষয়শ্রেণী:দক্ষিণ কোরীয় চলচ্চিত্র
বিষয়শ্রেণী:দক্ষিণ কোরীয় নাট্য চলচ্চিত্র
বিষয়শ্রেণী:দক্ষিণ কোরীয় স্বাধীন চলচ্চিত্র
বিষয়শ্রেণী:কিম কি-দুক পরিচালিত চলচ্চিত্র
বিষয়শ্রেণী:২০০০-এর দশকের দক্ষিণ কোরীয় চলচ্চিত্র
বিষয়শ্রেণী:২০০০-এর দশকের কোরীয় ভাষার চলচ্চিত্র
স্প্রিং, সামার, ফল, উইন্টার... এ্যান্ড স্প্রিং

***স্প্রিং, সামার, ফল, উইন্টার... অ্যান্ড স্প্রিং*** (এছাড়াও *স্প্রিং, সামার, অটাম, উইন্টার... অ্যান্ড স্প্রিং* নামে পরিচিত) ২০০৩ সালের দক্ষিণ কোরিয় চলচ্চিত্র। বৌদ্ধ মনাস্টরি সম্পর্কিত চলচ্চিত্রটি রচনা এবং পরিচালনা করেছেন কিম কি-দুক। চলচ্চিত্রের গল্প একজন বৌদ্ধ সাধুকে নিয়ে, যেখানে তিনি ছেলেবেলা থেকে বৃদ্ধকাল পর্যন্ত তার জীবনের বিভিন্ন ঋতু কীভাবে অতিক্রম করেন তা দেখানো হয়েছে।

অভিনয়ে ছিলেন, ওহ ইয়েং-সু, কিম ইয়েং-মিন, সিও জে-কেয়ুঙ, কিম জঙ-হো, হা ইয়ো-জিন প্রমুখ। এই চলচ্চিত্রে পরিচালক কিম-কি-দুক বৃদ্ধ বৌদ্ধ সাধুর চরিত্রে অভিনয় করেছেন। চলচ্চিত্রটি প্রযোজনা করেছেন কার্ল বমগার্টনার এবং লি সিউঙ-জাই। সঙ্গীত পরিচালনা করেছেন বার্ক জি-ওঙ। চিত্রগ্রহণ করেছেন বেক ডঙ-হায়ন এবং সম্পাদনা করেছেন কিম-কি-দুক। চলচ্চিত্রটি মার্কিন যুক্তরাষ্ট্রে সনি পিকচার্স ক্লাসিকস কর্তৃক ২০০৪ সালে সাবটাইটেল সহকারে মুক্তি পায়।  মিলিয়ন বাজেটের চলচ্চিত্রটি বিশ্বব্যাপী  আয় করে।

## কাহিনিসংক্ষেপ

## অভিনয়ে
* ওহ ইয়েং-সু
* কিম ইয়েং-মিন
* সিও জে-কেয়ুঙ
* কিম জঙ-হো
* হা ইয়ো-জিন

## তথ্যসূত্র

## বহিঃসংযোগ

*
*
*
*
*
*
*
*
*
*
*
*
*
*

বিষয়শ্রেণী:২০০৩-এর চলচ্চিত্র
বিষয়শ্রেণী:২০০৩-এর স্বাধীন চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:কোরীয় ভাষার চলচ্চিত্র
বিষয়শ্রেণী:দক্ষিণ কোরীয় চলচ্চিত্র
বিষয়শ্রেণী:দক্ষিণ কোরীয় নাট্য চলচ্চিত্র
বিষয়শ্রেণী:দক্ষিণ কোরীয় স্বাধীন চলচ্চিত্র
বিষয়শ্রেণী:বৌদ্ধধর্ম সম্পর্কিত চলচ্চিত্র
বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী
বিষয়শ্রেণী:কিম কি-দুক পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র ব্লু ড্রাগন চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র গ্র্যান্ড বেল পুরস্কার বিজয়ী
বিষয়শ্রেণী:সনি পিকচার্স ক্লাসিকসের চলচ্চিত্র
বিষয়শ্রেণী:২০০০-এর দশকের দক্ষিণ কোরীয় চলচ্চিত্র
বিষয়শ্রেণী:২০০০-এর দশকের কোরীয় ভাষার চলচ্চিত্র
বিষয়শ্রেণী:আত্ম-বিবাচন